CELEX: 32006R1104
Language: mt
Date: 2006-07-18 00:00:00
Title: Regolament tal-Kummissjoni (KE) Nru 1104/2006 tat- 18 ta' Lulju 2006 li jemenda r-Regolament (KE) Nru 831/2002 li jimplimenta r-Regolament tal-Kunsill Nru 322/97 dwar l-Istatistika Komunitarja, li jikkonċerna l-aċċess għad- data kunfidenzjali għal għanijiet xjentifiċi Test b'rilevanza għaż-ŻEE

658                MT            Il-Ġurnal Uffiċjali ta’ l-Unjoni Ewropea                  5.12.2008

32006R1104

19.7.2006                     IL-ĠURNAL UFFIĊJALI TA’ L-UNJONI EWROPEA                       L 197/3

                 REGOLAMENT TAL-KUMMISSJONI (KE) Nru 1104/2006

                                       tat-18 ta’ Lulju 2006

        li jemenda r-Regolament (KE) Nru 831/2002 li jimplimenta r-Regolament tal-
      Kunsill Nru 322/97 dwar l-Istatistika Komunitarja, li jikkonċerna l-aċċess għad-data
                            kunfidenzjali għal għanijiet xjentifiċi

                                   (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 322/97 tas-17 ta’ Frar 1997 dwar l-
Istatistika Komunitarja1 u b’mod partikolari l-Artikolu 17(2) u l-Artikolu 20(1) tiegħu,

Billi:

(1)       Ir-Regolament tal-Kummissjoni (KE) Nru 831/20022 jistabbilixxi, bl-għan li jintlaħqu
          konklużjonijiet statistiċi għal skopijiet xjentifiċi, il-kundizzjonijiet li bihom l-aċċess
          għal data kunfidenzjali mgħoddija lill-awtorità tal-Komunità jista’ jingħata. Jenumera
          l-istħarriġ u l-għejun ta' data differenti li japplika għalihom.

(2)       Hemm domanda dejjem akbar minn riċerkaturi u mill-komunità xjentifika b’mod
          ġenerali biex ikun hemm aċċess ukoll, għal skopijiet xjentifiċi, għal data kunfidenzjali
          mill-Istħarriġ dwar l-Istruttura tal-Qligħ. L-Istħarriġ dwar l-Istruttura tal-Qligħ
          jirrappreżenta d-data strutturali armonizzata għall-UE kollha dwar il-qligħ gross, is-
          sigħat imħallsa u l-ġranet annwali ta’ liv imħallas li tinġabar kull erba’ snin skond ir-
          Regolament tal-Kunsill Nru 530/1999 tad-9 ta’ Marzu 1999 li jikkonċerna l-istatistika
          strutturali fuq il-qligħ u l-ispejjeż tax-xogħol3. L-aċċess għal din id-data kunfidenzjali
          jkun ta’ benefiċċju kbir għall-ħidma ta’ riċerka dwar il-qligħ ta’ individwi u r-
          relazzjoni ta’ dan mal-karatteristiċi ta’ min iħaddem. Dan l-istħarriġ għandu għalhekk
          jiżdied ma’ l-enumerazzjoni fir-Regolament Nru 831/2002.

1
          ĠU L 52, 22.2.1997, p. 1. Ir-Regolament kif emendat bir-Regolament (KE) Nru 1882/2003 tal-
          Parlament Ewropew u tal-Kunsill (ĠU L 284, 31.10.2003, p. 1).
2
          ĠU L 133, 18.5.2002, p. 7.
3
          ĠU L 63, 12.3.1999, p. 6. Ir-Regolament kif emendat bir-Regolament (KE) Nru 1882/2003.
 ---pagebreak--- 5.12.2008        MT             Il-Ġurnal Uffiċjali ta’ l-Unjoni Ewropea                 659

(3)    Il-miżuri stipulati f’dan ir-Regolament huma skond l-opinjoni tal-Kumitat dwar il-
       Kunfidenzjalità ta’ l-Istatistika,

ADOTTAT DAN IR-REGOLAMENT:

                                             Artikolu 1

Ir-Regolament (KE) Nru 831/2002 huwa emendat kif ġej:

1. Fl-Artikolu 5, il-paragrafu 1 jinbidel b’dan li ġej:

“1. L-awtorità tal-Komunità tista' tagħti aċċess fil-post tagħha għal data kunfidenzjali
miksuba mill-istħarriġ jew mill-għejun ta' data ta' statistika li ġejjin:

- Bord dwar l-Affarijiet Domestiċi tal-Komunità Ewropea,

- Stħarriġ dwar il-Forza tax-Xogħol,

- Stħarriġ dwar l-Innovazzjoni Komunitarja,

- Stħarriġ dwar it-Taħriġ Vokazzjonali Kontinwu

- Stħarriġ dwar l-Istruttura tal-Qligħ.

Madankollu, fuq talba ta' l-awtorità nazzjonali li pprovdiet id-data, l-aċċess għad-data minn
din l-awtorità nazzjonali m'għandux jingħata għal proġett speċifiku ta' riċerka.”

2. Fl-Artikolu 6, il-paragrafu 1 jinbidel b’dan li ġej:

“1. L-awtorità Komunitarja tista' toħroġ settijiet ta' mikrodata anonimizzata miksuba mill-
istħarriġ jew mill-għejun ta' data ta' statistika li ġejjin:

- Bord dwar l-Affarijiet Domestiċi tal-Komunità Ewropea,

- Stħarriġ dwar il-Forza tax-Xogħol,

- Stħarriġ dwar l-Innovazzjoni Komunitarja,

- Stħarriġ dwar it-Taħriġ Vokazzjonali Kontinwu,

- Stħarriġ dwar l-Istruttura tal-Qligħ.

Madankollu, fuq talba ta' l-awtorità nazzjonali li pprovdiet id-data, l-aċċess għad-data minn
din l-awtorità nazzjonali m'għandux jingħata għal proġett speċifiku ta' riċerka.”

                                             Artikolu 2

Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-
Ġurnal Uffiċjali ta’ l-Unjoni Ewropea.
 ---pagebreak--- 660            MT            Il-Ġurnal Uffiċjali ta’ l-Unjoni Ewropea           5.12.2008

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 18 ta’ Lulju 2006.

                                             Għall-Kummissjoni
                                             Joaquin ALMUNIA
                                             Membru tal-Kummissjoni